laion/Wikipedia-Exotic huggingface dataset:
ז'ק ברוך

איזק זכריאס (ז'ק) ברוך (בהולנדית: ‏Izak Zacherias (Jacques) Baruch, ‏3 בנובמבר 1917 באמסטרדם – 3 בפברואר 1996 באמסטרדם) היה רופא ופוליטיקאי במפלגת העבודה ובמפלגת הסוציאליסטים הדמוקרטיים. ד"ר ז'ק ברוך היה בן למשפחה יהודית-פורטוגזית מהמעמד הבינוני. אביו איזדורה ברוך (Isedore Baruch) יליד 1889 היה קצב ואחר כך ירקן. אמו מילקה זכריה מורפוגו (Milka Zecharja Morpugu) ילידת 1892. לאחר סיום בית הספר התיכון למד ז'ק ברוך רפואה באוניברסיטה עד 1940, וב-1946 הוא עבר בהצלחה את מבחני הרפואה. ב-1958 סיים בהצלחה גם את לימודי הבריאות. במלחמת העולם השנייה היה חבר במחתרת. כינוייו המחתרתיים היו יוהאנס ואן דר מואלן וד"ר פריץ דה יונג. בזמן שחרור פריז בסוף מלחמת העולם השנייה עבד ברוך שם בתחנת עזרה ראשונה. בין היתר היה רופא באמסטרדם והתמחה בשיקום. היה ראש השירות הרפואי הסוציאלי (Medische Sociale Dienst). אחר כך היה מנהל האקדמיה לפיזיותרפיה (Academie voor Fysiotherapie) וראש המחלקה לפיזיותרפיה של המרכז למאבק במחלות ריאומטיות. מ־1953 ועד 1970, להוציא 1966, היה חבר במועצת העיר אמסטרדם. ב-1969 היה מועמד מטעם מפלגת העבודה לבית הנבחרים של הולנד, אך לא נבחר. ב-1970 הצטרף למפלגה החדשה "דמוקרטים סוציאליסטים 1970". מ-1971 עד 1972 היה חבר בבית הנבחרים, ועסק בעיקר בחקיקה של בריאות הציבור, עבודה סוציאלית ואיכות הסביבה. בשנת 1971 יזם את ההצעה שהובילה לשינוי תקנות הפיצויים, ולחקיקת החוק ב-1972 למתן קצבה לקורבנות הרדיפות ב-1940–1945, יהודים ולא יהודים. משנת 1980 ועד 1990 היה יושב ראש האגודה נגד ראומטיזם. מ-1985 עד 1994 היה יושב ראש ההתאחדות לידע יהודי בהולנד (Genootschaap voor de Joodse Wetenschap in Nedeland). במשך זמן מה היה יושב הראש של התאחדות בתי הכנסת הפורטוגזיים-יהודיים. ב-1975 קיבל תואר אביר מסדר אורניה-נאסאו. ב-1985 קיבל את אות זיכרון תנועת ההתנגדות "Verzetsherdenkingskruis". כמו כן, קיבל מדליה של הכרת טובה מצרפת (Médaille de la Reconnaissance française) על פעילותו במחתרת. היה נשוי שלוש פעמים: ב־1942, 1954 ו-1960, אב לשני בנים ובת. שואת יהודי הולנד הקהילה היהודית באמסטרדם מדיה וקבצים בנושא ז'ק ברוך בוויקישיתוף Marc Antonius Joseph Scheurs, Dr. Izak Zacherias (Jacques) Baruch, GENI, ‏19/7/2018 (בעברית ואנגלית) איזק - ז'ק ברוך, באתר ארכיון בית לוחמי הגיטאות Dr. I. Z. (Jacques) Baruch, PARLEMENT.com (בהולנדית) Jozeph Michman, Hartog Beem, Dan Michman, תרגום: Ruben Verhasselt, Vergoedingen voor oorlogsgetroffenen, PINKAS Geschiedenis van de Joodse Gemeenschap in Nederland, 1999, Amsterdam: Contact, 1999, עמ' 235, ISBN 9025495133. (בהולנדית)
טים דוווסמה

טים דוווסמה (בהולנדית: Tim Douwsma; נולד ב-4 בנובמבר 1987) הוא זמר הולנדי. דוווסמה נולד בדראכטן, לאחר סיום התיכון הוא למד בבית ספר למקצועות הספורט אך עזב את הלימודים על מנת להתמקד בקריירת המוזיקה שלו, בנוסף הוא עסק תקופה בדוגמנות. בשנת 2007 התחרה בתוכנית המציאות "אז אתה רוצה להיות כוכב פופ" (So You Wanna Be a Popstar) שם הגיע למקום החמישי, בסוף אותה שנה הוציא את הסינגל הראשון שלו "Wil je bij me blijven slapen op". ב-2007 הוא גם שיחק באופרת הסבון "Onderweg naar Morgen". בשנת 2009 הופיע בסרט הקולנוע "De Hel van '63" העוסק במסע 11 הערים של שנת 1963. ב-2010 יצא עם שלושה סינגלים נוספים. ב-2011 לקח חלק בתוכנית "רוקדים עם הקרח" במסגרתה ידוענים מתחרים ביניהם בהחלקה אמנותית על הקרח. בשנת 2012 השתתף בתחרות לבחירת נציג הולנד לאירוויזיון. בשנת 2013 הוא שיתף פעולה עם מוניקה סמית' בהוצאת האלבום שלה. מדיה וקבצים בנושא טים דוווסמה בוויקישיתוף אתר האינטרנט הרשמי של טים דוווסמה טים דוווסמה, במסד הנתונים הקולנועיים IMDb (באנגלית) טים דוווסמה, באתר MusicBrainz (באנגלית) טים דוווסמה, באתר Discogs (באנגלית) טים דוווסמה, באתר Songkick (באנגלית) Tim Douwsma in nieuwe Opel Astra, WâldNet Tim Douwsma bij Eefke, Omroep Brabant (בהולנדית) (ארכיון) Nieuws - Alle deelnemers Sterren Dansen op het IJs bekend - Audities.nl, audities.nl ערך זה הוא קצרמר בנושא הולנדים. אתם מוזמנים לתרום לוויקיפדיה ולהרחיב אותו.
גם סרטים

גם סרטים היא חברת הפקה של סרטי קולנוע וטלוויזיה עלילתיים ודוקומנטריים אשר הוקמה על ידי יואב רועה ואורית זמיר. גם סרטים הוקמה בשנת 2008 על ידי שני בוגרי בית הספר לקולנוע וטלוויזיה ע"ש סם שפיגל בירושלים, יואב רועה ואורית זמיר. החברה הפיקה את הסרטים העלילתיים: "העדות"/עמיחי גרינברג, "מנפאואר"/נעם קפלן, "אורחים לרגע"/מאיה קניג, את הסדרות: "המקוללים"/חגי לוי, בשיתוף עם לירן עצמור, "עוד סיפור אחד ודי" מאת ענת זלצר, ואת הסרטים הדוקומנטריים: "גוף שלישי"/שרון לוזון, "המעבדה"/יותם פלדמן, "חברים"/רגב קונטס ועוד. בימים אלה מפיקה החברה סדרת דרמה בלשית בשם תיק נעדר המבוססת על ספריו של דרור משעני. החברה הפיקה תכנים בשיתוף גופים רבים בארץ ובעולם ביניהם: שידורי רשת, שידורי קשת, HOT ,YES, TV5, RTBF, CBC, BBC, DR, הרשות לפיתוח ירושלים, קרן הקולנוע הישראלי מיסודו של משרד התרבות, קרן יהושע רבינוביץ לאמנויות תל אביב, הקרן החדשה לקולנוע וטלוויזיה, קרן גשר לקולנוע רב תרבותי וכדומה. אתר האינטרנט הרשמי של גם סרטים גם סרטים, במסד הנתונים הקולנועיים IMDb (באנגלית) גם סרטים, באתר ספר הקולנוע הישראלי
טריטוריה תלויה

טריטוריה תלויה (באנגלית: Dependent territory) הוא שטח שאינו בעל עצמאות פוליטית מלאה או ריבונות מלאה כמדינה ריבונית, אך אינו מהווה חלק אינטגרלי מהמדינה השלטת. ככלל, טריטוריות תלויות הן שטחים אוטונומיים. ברוב הטריטוריות התלויות כמות האוכלוסייה אינה גדולה וחלקם אפילו בלתי מיושבים. בשטחים אחרים, לעומת זאת, יש אוכלוסייה גדולה במיוחד, כמו הונג קונג. בהקשר ההיסטורי, רוב הטריטוריות התלויות הם איים או ארכיפלגים אשר נכבשו על ידי מעצמות שונות לאורך ההיסטוריה, בעיקר מעצמות אירופאיות. אחת מהמעצמות הבולטות ביותר שהחזיקה בטריטוריות תלויות הייתה האימפריה הבריטית אשר בשלב מסוים שלטה על שליש משטחי כדור הארץ לכל היותר. רבים מהטריטוריות התלויות הקיימות כיום שאינן בשליטה בריטית נמצאות בשליטה של מדינות אירופאיות אחרות כגון צרפת או הולנד אשר היו דומיננטיות במהלך עידן התגליות של המאה ה-15. ישנן גם טריטוריות במחלוקת (Disputed Terrirories): אנטארקטיקה – המעמד החוקי שלה נמצא בהשהייה על פי תנאי האמנה האנטארקטית משנת 1959. תביעות בעלות מצד ארגנטינה, אוסטרליה, צ'ילה, צרפת, ניו זילנד, נורווגיה והממלכה המאוחדת. איי פאראסל – כבושים על ידי סין העממית. תביעות בעלות של טאיוואן ווייטנאם. איי ספראטלי – תביעות בעלות על ידי סין העממית, טאיוואן ווייטנאם. תביעות בעלות חלקית על ידי מלזיה והפיליפינים. הגדה המערבית – הרשות הפלסטינית דורשת ריבונות, בשליטה חלקית של ישראל. סהרה המערבית – תביעת בעלות על ידי מרוקו, ששולטת בה מבחינה אדמיניסטרטיבית. קולוניאליזם מדיה וקבצים בנושא טריטוריה תלויה בוויקישיתוף One World Nations Online, Overseas Territories, Dependent Areas, and Disputed Territories ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
קימברים

הקימברים היו שבט גרמאני עתיק שמוצאו היה כנראה מחצי האי יוטלנד בצפון אירופה. בסוף המאה ה-2 לפנה"ס החלו להגר בני שבט זה דרומה. כבר בשנת 113 לפנה"ס החלו בני שבט זה לנוע לעבר מעברי האלפים, שהם סוחפים איתם, ככל הנראה, גם מספר שבטים קלטיים וגאליים. הגירתם של הקימברים דרומה הובילה להתנגשותם עם הרפובליקה הרומית ולפריצתה של מלחמת הקימברים והטווטונים. הקימברים הנחילו לכוחות רומא מפלה אחר מפלה, בשנת 113 לפנה"ס בנוריקיום, בשנת 109 לפנה"ס בעמק הרון, ובשנת 105 לפנה"ס בקרב אראוסי, ליד אורנז' של ימינו. קרב אראוסי היווה את התבוסה הגדולה של הרומאים מאז תבוסת קרב קאנאי בשנת 216 לפנה"ס, ומעריכים שכ-80 אלף חיילים רומאים נפלו בו חלל. לאחר הקרב בחרו הקימברים להמשיך מערבה לעבר גאליה וחצי האי האיברי ולא להמשיך דרומה לאיטליה. בשנת 103 לפנה"ס החלו הקימברים לחזור מזרחה. צבאם תוגבר בשבטים הטווטוניים ולווה על ידי שבטים קלטיים וגאליים שנגררו אחריהם. לפני שהגיעו לאיטליה התפלגו הקימברים ומלוויהם, על מנת לחדור לאיטליה דרך שני מעברים שונים של האלפים. הקימברים הצליחו לחדור למישור האיטלקי מצפון, לאחר שחצו את האלפים דרך מעבר סן ברנאר הגדול. הקונסול הרומי של שנת 102 לפנה"ס, קווינטוס לוטאטיוס קאטולוס, שהיה מופקד על גזרה זו, לא הצליח לעוצרם, נסוג אל מעבר לנהר הפו והשאיר את כל השטח שבין הפו לאלפים לשליטת הקימברים. שליטתם של הקימברים על עמק הפו לא נמשכה זמן רב. באביב של שנת 101 לפנה"ס חצה הצבא הרומאי, שמנה על פי ההערכה כ-50 אלף איש, בראשות הקונסול גאיוס מריוס והפרוקונסול קטאלוס את נהר הפו והחל לנוע לעבר הכוח המרכזי של הקימברים. ב-30 ביולי (לפי המסורת הרומית) נפגשו הצבאות הקימברי והרומי ליד ורקלה (Vercellae) בשדות הרודים. הצבא הרומי נחל ניצחון מוחץ: רוב הצבא הקימברי, כ-65,000 איש ומלכם בראשם, נפלו חלל, ועשרות אלפים נפלו בשבי. השבט חוסל למעשה בידי מריוס, ורק שרידים מעטים שלו הוסיפו להתקיים במכורתם שביוטלנד. קימברים, באתר אנציקלופדיה בריטניקה (באנגלית) קימברים, באתר אנציקלופדיית ההיסטוריה העולמית (באנגלית)
היברידיזציה

בעברית: הכלאה האם התכוונתם ל... רביית כלאיים – הכלאה, רבייה מינית בין אורגניזמים מאוכלוסיות השונות גנטית זו מזו. הכלאת אורביטלים אטומיים – בכימיה קוונטית, ערבוב של האורביטלים של אטומים היוצרים קשר כימי, כלומר מולקולה, זה עם זה. היברידיזציה באתר – שיטה המאפשרת לקבוע את מיקומו של רצף DNA מסוים על גבי הכרומוזום.
אודרי צ'ומאו

אודרי צ'ומאו (בצרפתית: Audrey Tcheuméo; נולדה ב-20 באפריל 1990) היא ג'ודוקא צרפתייה ממוצא קמרוני אשר מתחרה בקטגוריית המשקל עד 78 ק"ג. צ'ומאו התחרתה פעמיים במשחקים האולימפיים בשנים 2012 ו-2016. בלונדון 2012 היא זכתה במדליית הארד בקטגוריית המשקל עד 78 ק"ג לאחר שניצחה באיפון את אביגל יו ההונגרייה בקרב על המדליה. בריו דה ז'ניירו 2016 היא זכתה במדליית הכסף לאחר שהגיעה עד שלב הגמר בו הפסידה לקיילה האריסון האמריקאית. צ'ומאו מחזיקה בארבע מדליות מאליפויות העולם, מדליית זהב (2011), שתי מדליות כסף (2014 ו-2023) ומדליית ארד (2013). באליפויות אירופה היא זכתה בשש מדליות. ארבע מדליות זהב (2011, 2014, 2016 ו-2017) ושתי מדליות כסף (2012 ו-2018). במהלך הקריירה צ'ומאו זכתה במדליות רבות בתחרויות מהסבב העולמי וביניהן מדליית זהב בטורניר טוקיו היוקרתי ושש מדליות זהב מטורניר פריז. מדיה וקבצים בנושא אודרי צ'ומאו בוויקישיתוף אודרי צ'ומאו, ברשת החברתית פייסבוק אודרי צ'ומאו, ברשת החברתית אקס (טוויטר) אודרי צ'ומאו, ברשת החברתית אינסטגרם אודרי צ'ומאו, באתר הוועד האולימפי הבין-לאומי אודרי צ'ומאו, באתר olympedia.org אודרי צ'ומאו, באתר איגוד הג'ודו העולמי אודרי צ'ומאו, באתר JudoInside.com אודרי צ'ומאו באתר JudoInside פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
מט'ט'וואה

Meththwa, המכונה לעיתים Mtetwa או אימפריית Meththwa, הייתה מדינה דרום אפריקאית שקמה במאה ה-18 בדרום מפרץ דלאגואה ובמזרח אפריקה הדרומית. פירוש השם הוא "מי ששולט". לפי מוזי מתת'ווה (1995), המט'ט'וואה הם צאצאיהם של שבטי נאגוני של צפון נאטאל והרי לובומבו, שהזהות המודרנית שלהם קיימת כ-700 שנה. הם הראשונים מבין קבוצות Thonga-Nguni שעזבו את האגמים הגדולים במרכז אפריקה בין 200 לספירה ל-1200 לספירה. עם הגעתם לדרום אפריקה, התיישבו סביב סוואזילנד המודרנית, בעיקר על הרי לובומבו, לפני שעזבו במאה ה-17 כדי להתיישב בעיר המודרנית קוואזולו-נטאל, באזור נקאנדלה. הם היו מורכבים מכ-30 מטות, שושלות, והחמולות. שלא כמו יורשיהם ממלכת זולו, מט'ט'וואה הייתה קונפדרציה. לאחר שנסיך זולו, הידוע בשם Shaka Zulu הפך המלך, הוא יצר אומה כמעט הומוגנית עם מלך יחיד. מט'ט'אווה התאחדה והורחבה תחת שלטונו של Dingiswayo. הצ'יף נכנס לברית עם הצונגה בתחילת המאה ה-19 והחל לסחור בשנהב. ועוד חומרים ופריטים עם הפורטוגלים במוזמביק. בשנת 1811 בקירוב, שילבו את Buthelezi וכמה קבוצות אחרות מנאגוני, כולל את שבט הזולו שהיה אז שולי בראשות Senzangakona, למעין קונפדרציה עם שבט מט'ט'אווה השולט. Dingiswayo נהרג בקרב עם Ndwandwe בשנת 1817. כך שלטון הקונפדרציה הוחלף בממלכת זולו תחת מנהיגותו של Shaka, סגן לשעבר בצבא של מט'ט'אווה. מוסדות צבאיים ומנהליים רבים, לרבות מערכת גדודי העמים (אמבוטו) שאפיינו את ממלכת זולו, נוצלו על ידי מט'ט'אווה. עם זאת, תאוריה ישנה יותר המעניקה קרדיט לשליטי ניאמבוס של מט'ט'אווה על יצירתו של אמבוטו אינה מקובלת יותר, בשל ראיות על קיומו של אמבוטו עוד במאה ה-18 ואולי אף מוקדם יותר. המט'ט'אווה היו מבין המטות הראשונים של נאגוני אשר השתמשו באקדחים. מט'ט'וואה, באתר אנציקלופדיה בריטניקה (באנגלית) Muzi Mthethwa, The History of abakwaMthethwa, Research Project, Department of History, University of Zululand, 1995 Morris, Donald R, The Washing of the Spears: The Rise of the Zulu Nation under Shaka and its fall in the Zulu War of 1879, New York: Simon and Schuster, 1965, ISBN 0-306-80866-8 The Editors of Encyclopaedia Britannica, [https://www.britannica.com/place/Mthethwa Mthethwa HISTORICAL STATE, AFRICA], britannica.com, ‏27.03.19
ייטס (מכתש פגיעה)

מכתש ייטס הוא מכתש פגיעה בקוטב הדרומי של כוכב חמה אשר קרוי על שמו של המשורר, המחזאי והמיסטיקן האירי ויליאם בטלר ייטס. האיגוד האסטרונומי הבינלאומי הכריז על שמו של המכתש ב-1976. המכתש ממוקם דרומית למכתש הפגיעה לי פו (אנ') (הקרוי על שמו של המשורר הסיני לי באי) ודרום-מערבית למכתש הפגיעה סינאן (אנ') (הקרוי על שמו של אדריכל החצר סינאן). מדיה וקבצים בנושא ייטס בוויקישיתוף Planetary Names: Crater, craters: Yeats on Mercury, planetarynames.wr.usgs.gov Planetary Names: Welcome, planetarynames.wr.usgs.gov sp423, history.nasa.gov Астронет > Имена на карте Меркурия, www.astronet.ru "USGS Astro: Planetary Nomenclature: Feature Data Search Results". USGS Gazetteer of Planetary Nomenclature Feature Information. נבדק ב-26 באוקטובר 2007. {{cite web}}: (עזרה) NASA World Wind 1.4. NASA Ames Research Center, 2007. ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
סינאן (פירושונים)

האם התכוונתם ל... מימר סינאן – אדריכל החצר של הסולטאנים העו'תמאניים סלים הראשון, סולימאן המפואר, סלים השני ומוראט השלישי סינאן (אנ') – מכתש פגיעה בכוכב חמה שקרוי על שמו של מימר סינאן היכל סינאן ארדם – אולם כדורסל ובידור הממוקם בצד האירופאי של איסטנבול, בטורקיה סינאן פאשא – מצביא ומדינאי עות'מאני שנולד באלבניה סינאן בולאט – כדורגלן טורקי המשחק באנטוורפן בעמדת השוער סינאן ראיס – שודד ים יהודי אשר הפליג עם האדמירל המפורסם באימפריה העות'מאנית, ח'יר א-דין, המכונה "ברברוסה" סינאן קורט – כדורגלן גרמני המשחק בעמדת הקשר בסברובסקי ואטנס מהליגה האוסטרית הראשונה סינאן (אנ') – כפר באיראן אין סינאן (אנ') – כפר בקטר טל סינאן (אנ') – כפר בסוריה
מצוק ראגייט

מצוק ראגייט (באנגלית: Rugate Ridge; מילולית: המצוק המחוספס) הוא מצוק גבוה בצד המזרחי של ארץ גראהם באנטארקטיקה. הרכס מצוי בין קרחון גרין וקרחון אוונס בכיוון מזרח - מערב. הרכס מופה לראשונה על ידי סקר שטחי חסות איי פוקלנד (Falkland Islands Dependencies Survey) בשנת 1955. שמו של המצוק ניתן לו על ידי הוועדה המייעצת לשמות אנטארקטיים של בריטניה, וזאת בשל מראה המצוק, שבראשו רכסים קטנים וצוקים קטנים סלעיים הבולטים ממנו (היינו מראהו של המצוק מחוספס, באנגלית: rugate). רכס ראגייט באתר הסקר הגאולוגי של ארצות הברית מצור ראגייט באתר הגאזט האנטארקטי המשווה SCAR מידע גאוגרפי והיסטורי
סיקורסקי–בואינג SB-1 Defiant

סיקורסקי-בואינג SB-1 דפאיינט (באנגלית: Sikorsky–Boeing SB-1 Defiant; לעיתים מיוצג כ-SB>1) הוא מסוק סער קואקסיאלי משולב מייצור משותף בין חברות סיקורסקי ובואינג ומהווה את הצעתם לתוכנית "עילוי אנכי עתידי" (Future Vertical Lift או בראשי תיבות FVL) של צבא ארצות הברית. המסוק ביצע את טיסת הבכורה שלו ב-21 במרץ 2019. תצורת המסוק המשלבת רוטור קואקסיאלי ומדחף בזנב המסוק מבטיחים ביצועי שיוט של 250 קשר (460 קמ"ש), כ-100 קשר מהר יותר ממסוקים סטנדרטיים. המסוק כולל מנועי טורבו ציר מסדרת T-55 מייצור חברת האניוול אבל מתוכנן לשאת את מנועי ה-FATE שיקנו לו טווח של 229 מיל ימי (264 מיל, 460 קילומטר) - כ-60 אחוז יותר ממסוקים קיימים וביצועי ריחוף טובים בכ-50 אחוז בגובה וטמפרטורה גבוהים. הטיסה הראשונה התקיימה ב-21 במרץ 2019 באתר סיקורסקי וסט פאלם ביץ' בפלורידה.  בקיץ 2019, הטיסות הושעו כדי לטפל בבעיית מיסבים עם הרוטור הראשי. בדיקות הטיסה התחדשו ב-24 בספטמבר 2019.  המטוס הגיע למהירות של 211 קשר במהלך טיסה מישורית באוקטובר 2020.  עד דצמבר 2020, המסוק רשם 26 שעות טיסה ב-31 טיסות במהלך 21 החודשים מאז הטיסה הראשונה. המסוק כולל מבנה גוף מחומרים מרוכבים, מערכת בקרת טיסה מסוג טוס-על-חוט, מייצבי גובה וכיוון נעים ומערכת רוטור ראשי קואקסיאלי מתקדמת. ב-5 בדצמבר 2022, צבא ארצות הברית בחר במתחרה בל V-280 וולור כמנצח בתוכנית "עילוי אנכי עתידי". תמונה של הדפאיינט בתרשים פרסומי אב טיפוס של מסוק דפאיינט בטיסת הדגמה, 20 בפברואר 2020 אב טיפוס של הדפאיינט על הקרקע ללא הכיסוים האווירודינמיים על גבי התורן והרוטורים שלו, לפני טיסת הבכורה. אב הטיפוס של הדפאיינט בטיסה מסוקים בעלי עיצוב דומה סיקורסקי X-2 סיקורסקי S-97 מדיה וקבצים בנושא סיקורסקי–בואינג SB-1 Defiant בוויקישיתוף אתר האינטרנט הרשמי של סיקורסקי–בואינג SB-1 Defiant (באנגלית) Boeing: Future Vertical Lift, www.boeing.com SB>1 DEFIANT™ JMR Technology Demonstrator, Lockheed Martin Jen Judson, Watch the SB-1 Defiant coaxial demonstrator aircraft hit 230 knots, Defense News, ‏2020-10-14 (באנגלית)
קרי קונדון

קרי קונדון (באנגלית: Kerry Condon; נולדה ב-4 בינואר 1983) היא שחקנית טלוויזיה וקולנוע אירית. היא מוכרת בעיקר מהופעתה בתפקיד אנטוניה בסדרה "רומא" של HBO ו-BBC, בתפקיד סטייסי ארמנטראוט בסדרה "סמוך על סול" של רשת AMC, ובדיבוב הדמות F.R.I.D.A.Y. בסרטים אחדים של היקום הקולנועי של מארוול. היא הייתה השחקנית הצעירה ביותר שגילמה את אופליה בהפקה של הלהקה השייקספירית המלכותית של המחזה "המלט". קונדון נולדה בת'ורלס שבמחוז טיפררי באירלנד. ב-2001 בגיל 19 גילמה קונדון את מייריד במחזה "The Lieutenant of Inishmore" מאת מרטין מקדונה עם הלהקה השייקספירית המלכותית, וב-2006 הופיעה בתיאטרון ליסאום שבניו יורק. עבור הפקה זו היא הקליטה את השיר "The Patriot Game" עם להקת The Pogues. באותה שנה שיחקה קונדו בתפקיד אופליה במחזה "המלט", ובכך הייתה לשחקנית הצעירה ביותר שגילמה את הדמות בהפקות של הלהקה השייקספירית המלכותית. ב-2009 הופיעה במחזה נוסף של מרטין מקדונה "The Cripple of Inishmaan" עליו זכתה בפרס לוסיל לורטל ובפרס דרמה דסק. שיחקה קונדון בתפקיד קייט קלי, אחותו של נד קלי, בסרט "נד קלי" משנת 2003. עוד באותה שנה שיחקה בסרט העצמאי האירי "אינטרמישן" יחד עם קיליאן מרפי, קלי מקדונלד וקולין פארל. ב-2006 השתתפה במותחן הפעולה "ללא מחסום" של ג'ט לי. היא הופיעה בתפקיד מאה בסרט "התחנה האחרונה" על אודות החודשים האחרונים בחייו של לב טולסטוי בכיכובם של הלן מירן וכריסטופר פלאמר. ב-2012 שיחקה בתפקיד רוזי שנהאן בסדרת הטלוויזיה "Luck". קונדון דיבבה את הדמות של F.R.I.D.A.Y., המחליפה של ג'רוויס כבינה המלאכותית המלוות את טוני סטארק/איירון מן בסרטים של אולפני מארוול "הנוקמים: עידן אולטרון", "קפטן אמריקה: מלחמת האזרחים", "ספיידרמן: השיבה הביתה", ו"הנוקמים: מלחמת האינסוף". ב-2005 כיכבה קונדון בתפקיד אוקטביה, אחותו של אוגוסטוס קיסר, בסדרת הטלוויזיה "רומא" של HBO ו-BBC. קונדון הופיעה בעונה הרביעית של סדרת הדרמה הפוסט-אפוקליפטית "המתים המהלכים" וגילמה את הדמות קלרה. הפרק בהשתתפותה שודר ב-13 באוקטובר 2013. ב-2018 כיכבה קונדון בתפקיד ראשי בדמות לורה בסדרת הטלוויזיה "נשים על הקצה" לצדן של נינה סוסניה ואיילין וולש. בשנת 2022 יצא לאור הסרט "רוחות אינישרין" בו מככבת קונדון בתפקיד שיבון סוילאבהאיין. מדיה וקבצים בנושא קרי קונדון בוויקישיתוף קרי קונדון, ברשת החברתית אינסטגרם קרי קונדון, במסד הנתונים הקולנועיים IMDb (באנגלית) קרי קונדון, באתר AllMovie (באנגלית) קרי קונדון, במסד הנתונים הקולנועיים KinoPoisk (ברוסית) קרי קונדון במסד הנתונים IBDB (באנגלית) קרי קונדון באתר אוף-ברודוויי "Kerry Condon". אורכב מ-המקור ב-23 בנובמבר 2011. {{cite web}}: (עזרה) "Theater Review: Terrorism Meets Absurdism in a Rural Village in Ireland". Nytimes.com. 2006-02-28. נבדק ב-2012-07-02. "That Irish accent in Avengers Age of Ultron is actress Kerry Condon!". Irish Examiner. 23 באפריל 2015. ארכיון מ-3 במאי 2015. נבדק ב-26 באפריל 2015. {{cite news}}: (עזרה) "Who's the Irish woman in the new series of the Walking Dead?". אורכב מ-המקור ב-19 באוקטובר 2013. נבדק ב-19 באוקטובר 2013. {{cite web}}: (עזרה)
בטו

האם התכוונתם ל... בטו (בלם) – כדורגלן עבר פורטוגזי יליד 1976 ששיחק כבלם בטו (חלוץ) – כדורגלן פורטוגזי יליד 1998 המשחק כחלוץ בטו (שוער) – כדורגלן פורטוגזי יליד 1982 המשחק כשוער בטו או'רורק – פוליטיקאי אמריקאי חבר המפלגה הדמוקרטית. כיהן כחבר בית הנבחרים מטעם מחוז הבחירה ה-16 של טקסס זה בטו – כדורגלן פורטוגזי יליד 1960 ששיחק כשוער
סלשרדו

סלשרדו (בהונגרית: Szőlősardó) הוא כפר זעיר במחוז בורשוד-אבאוי-זמפלן שבצפון מזרח הונגריה. בסלשרדו חיו מעט יהודים בתקופות זמן שונות. מדיה וקבצים בנושא סלשרדו בוויקישיתוף אתר האינטרנט הרשמי של סלשרדו (בהונגרית) (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
סוהוג'

סוהוג' (בהונגרית: Szuhogy) הוא כפר במחוז בורשוד-אבאוי-זמפלן שבצפון מזרח הונגריה. בסוהוג' חיו מעט יהודים עד לפני השואה ובמקום היה בית קברות יהודי. מדיה וקבצים בנושא סוהוג' בוויקישיתוף אתר האינטרנט הרשמי של סוהוג' (בהונגרית) מפקד האוכלוסין ההונגרי 2018 בית הקברות היהודי בסוהוג' מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
טרסטניה

טרסטניה (בהונגרית: Teresztenye) הוא כפר זעיר במחוז בורשוד-אבאוי-זמפלן שבצפון מזרח הונגריה. בטרסטניה חיו מעט יהודים. מדיה וקבצים בנושא טרסטניה בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
מייקי קנטור

מייקל קנטור (באנגלית: Michael Kantor; נולד ב-7 באוגוסט 1939) הוא פוליטיקאי ומשפטן אמריקאי. במהלך נשיאותו של ביל קלינטון, כיהן כנציב הסחר של ארצות הברית לאחר מכן כמזכיר המסחר של ארצות הברית. קנטור נולד בנאשוויל שבטנסי לזוג הורים יהודים. קנטור הוא בוגר בעסקים וכלכלה מאוניברסיטת ואנדרבילט, תואר אשר את סיים לימודיו אליו ב-1961. אחרי שסיים את לימודיו באוניברסיטת ואנדבילט שירת ארבע שנים כקצין בצי ארצות הברית, ולאחר מכן קיבל תואר דוקטור במשפטים מאוניברסיטת ג'ורג'טאון ב-1968. תחילה עבד קנטור עבור התאגיד לסיוע משפטי (Legal Services Corporation), וסיפק סיוע משפטי למהגרי עבודה שעסקו בחקלאות. במהלך תקופתו בתאגיד פגש לראשונה את הילרי קלינטון. בשנים 1976–1993 עבד קנטור במשרד עורכי הדין "מאנאט, פלפס, פיליפס וקנטור" שבלוס אנג'לס, והיה פעיל בפוליטיקה הפנים-מפלגתית במפלגה הדמוקרטית ובגיוס כספים. הוא גם ייסד את חיל השימור של לוס אנג'לס. אחרי שלקח חלק במסע הבחירות של ביל קלינטון ואל גור בבחירות 1992, מונה לנציב הסחר של ארצות הברית ב-1993, תפקיד בו כיהן עד 1996. כתומך נלהב של סחר חופשי, נציב הסחר קנטור, הוביל את צוות המשא ומתן האמריקאי שייסד את ארגון הסחר העולמי (WTO), את סיבוב אורוגוואי ואת הסכם הסחר החופשי של צפון אמריקה (NAFTA). מאמציו היו נתונים לביקורת על ידי איגודי עובדים ואיגודים סביבתיים כאחד, על סירובו להתייחס לעובד הבסיסי ולנושאי איכות הסביבה בהסכמי הליבה של נאפט"א. הנשיא קלינטון הודה מאוחר יותר בשגיאות שלטונו על שדחה החששות הכלכליים המרכזיים הללו להסכמי צד חלשים מבחינה חוקית, תוך העדפת אינטרסים עסקיים גדולים בחתימת ההסכמים. במשך 40 שבועות ו-5 ימים כיהן כמזכיר מחלקת המסחר של ארצות הברית. קנטור עוסק בחוק ומשפט בלשכת משרד עורכי הדין "מאייר בראון" שבלוס אנג'לס, משרד בינלאומי שבסיסו בשיקגו. הוא גם יו"ר משותף של המועצה הפסיפית למדיניות בינלאומית. מדיה וקבצים בנושא מייקי קנטור בוויקישיתוף
טומור

טומור (בהונגרית: Tomor) הוא כפר קטן במחוז בורשוד-אבאוי-זמפלן שבצפון מזרח הונגריה. בטומור חיו מעט יהודים. מדיה וקבצים בנושא טומור בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
קרחון גרין (מצוק ראגייט)

קרחון גרין (באנגלית: Green Glacier) הוא קרחון בצידה המזרחי של ארץ גרהאם שבאנטארקטיקה. אורכו של הקרחון 28 קילומטרים ורוחבו 7 קילומטרים. הקרחון זורם לכיוון צפון מזרח בין פסגת דוגריאב ורכס ראגייט, ולאחר מכן זורם מזרחה ונשפך למפרצון וון צפונית לפסגת פירן ודרומית לשפך קרחון הקטוריה. הקרחון מופה לראשונה על ידי סקר שטחי חסות איי פוקלנד (Falkland Islands Dependencies Survey) בשנת 1955. על שם ג'ון ר. גרין (John R. Green), מנהל סקר שטחי חסות איי פוקלנד באי דיספשן ב -1950 ובאיי ארגנטינה ב -1951. • T. A. Scambos, J. A. Bohlander, C. A. Shuman, and P. Skvarca, Glacier acceleration and thinning after ice shelf collapse in the Larsen B embayment, Antarctica, GEOPHYSICAL RESEARCH LETTERS, VOL. 31, L18402, doi:10.1029/2004GL020670, 2004 • Ian Joughin and Richard B. Alley, Stability of the West Antarctic ice sheet in a warming world, 24 JULY 2011, DOI: 10.1038/NGEO1194 קרחון גרין באתר הסקר הגאולוגי של ארצות הברית קרחון גרין באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון גרין מידע גאוגרפי והיסטורי
קרחון גרין

האם התכוונתם ל... קרחונים באנטארקטיקה קרחון גרין (מצוק ראגייט) – קרחון במזרח ארץ גרהאם שבאנטארקטיקה קרחון גרין (רכס האסקל) – קרחון בצדו המערבי של רכס האסקל בהרי דרווין שבאנטארקטיקה קרחון בקנדה קרחון גרין (נונאווט) – קרחון בטריטוריית נונאווט שבקנדה
מיוצר בישראל

תו "מיוצר בישראל" הוא מיזם שיצר משרד הכלכלה והתעשייה שנועד לעודד צרכנים בישראל לבחור לקנות מוצרים מתוצרת הארץ. קניית מוצרים ישראליים תשפר את כלכלת ישראל משום שהכסף נשאר בבעלות אזרחי המדינה, ואינו עובר למדינות אחרות. הדרך שנבחרה היא להטביע תו בולט (ועליו כובע טמבל) על מוצרים שעמדו במדדים (קריטריונים) להגדרתם כתוצרת ישראל. במסגרת מיזם זה, מוצר ישראלי מוגדר כמוצר שמחיר המרכיב הישראלי בו, מהווה לפחות 35% וכתוצאה ממנו התקבלו מוצרים אחרים או שונים. עופר וולפסון, התאחדות התעשיינים מחתימה על אמנת תוצרת הארץ, באתר News1 מחלקה ראשונה, 7 בספטמבר 2009 מדיה וקבצים בנושא מיוצר בישראל בוויקישיתוף משרד הכלכלה והתעשייה-קונים כחול לבן, באתר GOV.IL